The Journey

The Journey (一路有你 Yī lù yǒu nǐ) merupakan filem drama komedi keluarga Malaysia 2014 arahan Chiu Keng Guan dengan lakon layar oleh Ryon Lee. Filem ini dibintangi oleh Ben Andrew Pfeiffer, Lee Sai Peng dan Joanne Yew Hong Im. Filem ini mengisahkan seorang bapa yang membenarkan anak perempuannya untuk mengahwini seorang pemuda Inggeris dengan satu syarat iaitu pemuda tersebut harus mengikutinya mengelilingi seluruh negara untuk menyerahkan jemputan perkahwinan mereka.

Filem ini telah berjaya memenangi empat anugerah daripada enam pencalonan di Festival Filem Malaysia ke-27 (termasuk Filem bukan dalam bahasa Melayu Terbaik). Sehingga tahun 2018, The Journey berada di tempat ke-3 dalam senarai filem tempatan dengan kutipan tertinggi, di belakang Polis EVO dan Abang Long Fadil 2.

Plot
Uncle Chuan (Lee Sai Peng), merupakan seorang ayah yang konservatif dengan satu set peraturan yang tegar. Apabila anak perempuannya Bee (Joanne Yew) pulang ke rumah selepas menghabiskan sebahagian besar kehidupannya di England bersama tunangnya Benji (Ben Pfeiffer), Uncle Chuan enggan memberi restu terhadap perkahwinan mereka. Dengan perbezaan budaya dan halangan bahasa yang berpotensi boleh merosakkan perkahwinan antara Benji dan kekasihnya, dia merasakan sesuatu perlu dilakukan dengan segera. Uncle Chuan dengan berat hati membenarkan mereka berkahwin tetapi dengan satu syarat - majlis perkahwinan itu perlu dengan cara yang tradisional.

Walaupun mereka tidak mengerti antara satu sama lain, Benji dan Uncle Chuan memulakan perjalanan di seluruh negara untuk menyerahkan jemputan perkahwinan kepada rakan-rakan zaman kanak-kanak Uncle Chuan. Di sepanjang perjalanan, kedua-dua belajar pengajaran yang bernilai mengenai menerima perbezaan antara satu sama lain.

Pelakon
 Ben Andrew Pfeiffer sebagai Benjamin Harris/Benji
 Lee Sai Peng sebagai Goh Chee Chuan
 Joanne Yew Hong Im sebagai Goh Bee Yong
Dibantu oleh
 Siow Ho Phiew sebagai Lian Pak Cik
 Lim Yew Beng sebagai Lim Dan
 Khok Eng Loy sebagai Tan Ah Kao
 Lim Yen Seng sebagai Choo Chong Meng
 Tan Boon Hua sebagai Cheong Dong Kin
 Chong Nyuk Ling sebagai Lim Kee Huat
 Yeoh Ah Seng sebagai Chew Hok Heng
 Hui Swee Meng sebagai Khow Soon Choy
 Sherry Aljefri sebagai Fatimah Binti Ahmad
 Charlie Chang sebagai Low Boon Cheng
 Huan Yong sebagai Rambo Chew
 Ng Chooi Hong sebagai Auntie Gao
 Justin Ng Zi Xuam sebagai Choo Chee Hin

Penerbitan
Penggambaran asas telah diadakan di serata lokasi di Malaysia. Lokasi merangkumi Cameron Highlands, Jeti Chew dan Jambatan Keretapi Pinang Tunggal di Pulau Pinang (yang akhirnya dirobohkan selesai penggambaran), Pulau Aur, Kuala Lumpur, Baling di Kedah, Ipoh, dan Sabah.

Filem ini juga menampilkan persembahan Chingay di Johor Bahru, di mana pengarah Chiu tetap mahu memasukkan babak tersebut walaupun kehabisan modal.

Pengedaran

Keluaran media
The Journey mula diedarkan oleh Multimedia Entertainment dalam format DVD dan VCD pada 20 Mac 2014. Selain itu filem ini turut disiarkan di Astro on-demand saluran Astro First selepas habis tempoh tayangan di pawagam yang menyelitkan dokumentari belakang tabir Chasing for Dream. Filem ini turut ditayangkan di pawagam Singapura pada hari yang sama.

Sambutan
Ulasan kritis
Rata-rata pengkritik memberi ulasan yang bercampur mengenai filem ini.http://www.mysuara.net/index.php/berita/6271-kutip-rm17j-the-journey-filem-cina-buka-mata-menteriHassan Muthalib dari Astro Awani mengulas filem ini sebagai filem "...Yasmin Ahmad dengan sebuah belon udara panas yang besar."http://english.astroawani.com/news/show/the-journey-a-message-for-all-malaysians-33181Patryk Czekaj dari portal perfileman Twitchfilm.com pula mengatakan filem ini sebagai "...filem yang harus dinikmati dengan mata."http://twitchfilm.com/2014/05/udine-2014-review-the-journey-a-feel-good-road-film-about-the-ups-and-downs-of-cross-cultural-relati-1.htmlPatricia Hului dari The Borneo Post, iMyn dari portal perfileman Wayangkini.com serta Aqmar Mustaza dan Hanan Mansor dari Sinar Harian memuji prop dan sinematografi filem.http://www.sinarharian.com.my/hiburan/the-journey-filem-berwajah-malaysia-1.258129http://seeds.theborneopost.com/2014/01/17/review-the-journey/http://wayangkini.com/tempatan/journey-review/ Diyana AR dari portal kehidupan, TheVocket.com pula menyenaraikan filem ini sebagai "9 Filem Terbaik Malaysia 2014".http://thevocket.com/9-filem-terbaik-malaysia-bagi-tahun-2014/
Sheril A. Bustaman dari portal perfileman Thoughtsonfilms.com pula mengatakan filem ini sebagai "...langkah permulaan untuk mengubah landskap perfileman Malaysia". Tetapi, beliau turut mengkritik plot penceritaan dan lakonan pelakon utama terutamanya loghat Bee (Joanne Yew) yang tidak menggambarkan seseorang yang telah duduk lama di England.http://thoughtsonfilms.com/2014/04/24/the-long-and-winding-road-the-journey/ June H.L Wong dari The Star memuji emosi serta sinematografi filem tetapi turut menyelar plot penceritaan dan lakonan.http://www.thestar.com.my/Opinion/Columnists/So-Aunty-So-What/Profile/Articles/2014/02/26/The-great-Malaysian-movie-almost/ Elizabeth Kerr dari The Hollywood Reporter pula mengkritik arahan Chiu Keng Guan sebagai "tidak kreatif" dan sinematografi Eric Yeong sebagai "bagus, tetapi bukan terbaik".http://www.hollywoodreporter.com/review/journey-filmart-review-694447 Yip Wai Yee dari The Straits Times mengatakan tiada chemistry  antara watak utama dan adegan terakhir yang anti-klimaks.http://stcommunities.straitstimes.com/movies/2014/03/19/malaysias-highest-grossing-local-film-journey-charmsFilem ini mendapat rating 8.0 per 10 dalam portal perfileman IMDbwww.imdb.com/title/tt3144678/

Pecah panggung
Filem ini mendapat kutipan RM2.2 juta ketika hari tayangan pertama, mencipta rekod kutipan pembukaan tertinggi filem berbahasa Cina Malaysia. Filem ini terus mendapat RM3.7 juta selepas 6 hari tayangan. Menjelang hari kesebelas tayangan, filem ini menambah jumlah kutipan ke RM6.6 juta. Filem yang popular melalui cara promosi mulut ke mulut berjaya menjadi filem tempatan berbahasa Cina dengan kutipan tertinggi pada 12 Februari 2014 dengan kutipan RM7.6 juta, melepasi rekod yang dicipta filem Ah Beng: Three Wishes (RM7.56 juta). Menjelang 16 Februari, filem ini menakuk pada kutipan RM9.8 juta, untuk menjadi filem tempatan berbahasa Cina pertama berpotensi untuk mencecah had RM10 juta. Pangung wayang tempatan pula terpaksa menambah hari tayangan tambahan untuk memenuhi permintaan di Lembah Klang, Pulau Pinang dan Johor. Pada 20 Februari, filem ini cuma kekurangan RM0.2 juta di belakang Ombak Rindu, mencapai kutipan menjadi RM10.70 juta dan menjadi filem tempatan berbahasa Cina pertama untuk mencecah had RM10 juta.

Menyedari kejayaan filem ini di Malaysia, syarikat produksi mempercepatkan tarikh tayangan di Singapura.  Menuju penghujung minggu keempat tayangan pada 23 Februari, The Journey secara rasmi menjadi filem tempatan dengan kutipan tertinggi sepanjang zaman, mengumpul jumlah kutipan RM12.92 juta, memecahkan rekod yang dipegang oleh filem KL Gangster sebanyak RM11.74 juta.Sepanjang tempoh tayangannya The Journey meraih sebanyak RM16.87 juta keseluruhan.Pencapaian tersebut akhirnya diatasi oleh filem 2015 Polis EVO dengan kutipan sebanyak RM17.74 juta.

Anugerah
 Anugerah Kategori Penerima Keputusan  Festival Filem Udine Far East ke-16   Choo Chi Han & Gayatri Su-Lin Pillai Festival Filem Antarabangsa Beijing 2014http://www.murai.com.my/berita/tempatan/article/articleid/501540/the-journey-wakil-tunggal-negara-di-feff-di-itali Panoramahttp://www.therakyatpost.com/life/2014/04/25/the-journey-continues/http://www.dailyseni.com/index.php/home/news/item/549-the-journey-terpilih-ke-udine-far-east-film-festival Choo Chi Han & Gayatri Su-Lin Pillai Anugerah Majlis Pengkritik Filem Kuala Lumpur 2014http://www.astroawani.com/news/show/psiko-pencuri-hati-kolumpo-tambat-hati-pengkritik-filem-43808 Filem Terbaik Choo Chi Han & Gayatri Su-Lin Pillai  Pengarah Terbaik Chiu Keng Guan   Pelakon Lelaki Terbaik  Sai Peng Lee  Pelakon Pembantu Lelaki Terbaik  Ben Pfeiffer  Sinematografi Terbaik Eric Yeong  Lakon Layar Terbaik Ryon Lee, Chan Yoke Yeng  Anugerah dan Festival Filem Antarabangsa ASEAN 2015 Pelakon Pembantu Lelaki Terbaik Lee Sai Peng  Festival Filem Malaysia ke-27 Filem Bukan Di Dalam Bahasa Melayu Terbaik Choo Chi Han & Gayatri Su-Lin Pillai Filem Box-office Pelakon Lelaki Terbaik Lee Sai Peng  Cerita Asal Terbaik Chiu Keng Guan   Skor Muzik Asal TerbaikSan Wai Lik (Alex San)  Penataan Seni TerbaikSoon Yong Chow  Sinematografi TerbaikEric Yeong 

Rujukan

Pautan luar
Laman sesawang rasmi

Kategori:Filem 2014
Kategori:Filem Malaysia tahun 2014
Kategori:Filem bahasa Cina
Kategori:Filem cinta Malaysia
Kategori:Filem arahan Chiu Keng Guan